ರಿಯಾ ಚಕ್ರವರ್ತಿ ಕಿರುಕುಳ ನೀಡಿದ್ದರಿಂದ ಸುಶಾಂತ್ ಸಿಂಗ್ ರಜಪೂತ್ ಸಾಕಷ್ಟು ಅಸಮಾಧಾನಗೊಂಡಿದ್ದ : ಮಾಜಿ ಗೆಳತಿ ಅಂಕಿತಾ ಲೋಖಂಡೆ ಹೇಳಿಕೆ ರಿಯಾ ಚಕ್ರವರ್ತಿ ಕಿರುಕುಳ ನೀಡಿದ್ದರಿಂದ ಸುಶಾಂತ್ ಸಿಂಗ್ ರಜಪೂತ್ ಸಾಕಷ್ಟು ಅಸಮಾಧಾನಗೊಂಡಿದ್ದ ಎಂದು ಸುಶಾಂತ್ ಸಿಂಗ್ ಮಾಜಿ ಗೆಳತಿ, ನಟಿ ಅಂಕಿತಾ ಲೋಖಂಡೆ ಬಿಹಾರ ಪೊಲೀಸರಿಗೆ ಮಾಹಿತಿ ನೀಡಿದ್ದಾರೆ. ಪಾಟ್ನಾದಲ್ಲಿ ಸುಶಾಂತ್ ಅವರ ಕುಟುಂಬದವರನ್ನ ಭೇಟಿ ಮಾಡಲು ತೆರಳಿದ್ದಅಂಕಿತಾ ಈ ಹೇಳಿಕೆ ನೀಡಿದ್ದಾರೆ ಎಂದು ವೆಬ್ಲಾಯ್ಡ್ ವರದಿ ತಿಳಿಸಿದೆ. 2019ರಲ್ಲಿ ತನ್ನ ಬಾಲಿವುಡ್ ಚೊಚ್ಚಲ ಚಿತ್ರ ಮಣಿಕರ್ನಿಕಾ: ದಿ ಕ್ವೀನ್ ಆಫ್ ಝಾನ್ಸಿ ಬಿಡುಗಡೆಯ ಸಮಯದಲ್ಲಿ ನಡೆದ ಚಾಟ್ನಲ್ಲಿ, ಸುಶಾಂತ್ ತನ್ನ ಗೆಳತಿ ರಿಯಾಳಿಂದ ಕಿರುಕುಳಕ್ಕೊಳಗಾಗಿದ್ದಾನೆ ಎಂದು ಉಲ್ಲೇಖಿಸಿದ್ದಾರೆ ಎಂದು ವೆಬ್ಸೈಟ್ ತಿಳಿಸಿದೆ. ಸುಶಾಂತ್ ರಿಯಾಳೊಂದಿಗಿನ ಸಂಬಂಧದಲ್ಲಿ ಅತೃಪ್ತಿ ಹೊಂದಿದ್ದರು. ರಿಯಾ ಕಿರುಕುಳ ನೀಡಿದ್ದರಿಂದ ಸಂಬಂಧವನ್ನೇ ಕೊನೆಗೊಳಿಸಲು ಬಯಸಿದ್ದರು ಎಂದು ಅಂಕಿತಾ ಹೇಳಿದ್ದಾರೆ ಎಂದು ಡಿಎನ್ಇಂಡಿಯಾ.ಕಾಮ್ ವರದಿ ಮಾಡಿದೆ. ಆ ಸಮಯದಲ್ಲಿ ಸುಶಾಂತ್ ಅವರೊಂದಿಗಿನ ಚಾಟ್ ಅನ್ನು ಅಂಕಿತಾ ಪೊಲೀಸರೊಂದಿಗೆ ಹಂಚಿಕೊಂಡಿದ್ದಾರೆ ಎಂದು ವರದಿ ತಿಳಿಸಿದೆ.